b'\n_START_ARTICLE_\nHenno Arrak\n_START_PARAGRAPH_\nHenno Arrak (18. aprill 1930 Tallinn \xe2\x80\x93 25. veebruar 2017) oli eesti raamatugraafik ja karikaturist.\n_START_SECTION_\nEluk\xc3\xa4ik\n_START_PARAGRAPH_\nHenno Arrak s\xc3\xbcndis Tallinnas t\xc3\xb6\xc3\xb6lisperes. L\xc3\xb5petas eksternina 1948 Tallinna 2. Keskkooli. 1948\xe2\x80\x931949 \xc3\xb5ppis Tallinna Pol\xc3\xbctehnilises Instituudis._NEWLINE_Oli n\xc3\xb5ukogudevastaste lendlehtede levitamise t\xc3\xb5ttu 1949\xe2\x80\x931955 poliitvangina Kasahstanis. J\xc3\xa4tkas \xc3\xb5pinguid 1957 ERKI-s, l\xc3\xb5petas selle 1963 raamatugraafika erialal._NEWLINE_Tema karikatuure avaldati ajakirjas Pikker._NEWLINE_T\xc3\xb6\xc3\xb6tas kunstnikuna \xc3\x9cleliidulise Kaubanduspalati Eesti osakonnas, kirjastuses Valgus, ENE peatoimetuses, 1969\xe2\x80\x931970 Eesti Raamat peakunstnikuna. Aastast 1966. oli Eesti Kunstnike Liidu liige. Vabakutseline kunstnik alates 1970. aastast._NEWLINE_Ta oli Eesti Rahvusliku S\xc3\xb5ltumatuse Partei asutajaliige.\n_START_SECTION_\nLooming\n_START_PARAGRAPH_\nTa valmistas rohkesti puugrav\xc3\xbc\xc3\xbcritehnikas eksliibriseid ja postmarke ning oli selle ala tippmeister eesti graafikas. Oma eksliibristega esines ta isikun\xc3\xa4itustel 1994. aastal Moskva Eksliibrisemuuseumis (koos abikaasa kunstnik Iris Uugiga), 2005. aastal Mustam\xc3\xa4e Kultuurikeskuse Kaja galeriis ja 2013. aastal Frederikshavni Eksliibrise- ja Kunstimuuseumis. 1995. aastal avaldas Eesti Eksiliibrise\xc3\xbching 16-lehek\xc3\xbcljelise Henno Arraku aastatel 1957\xe2\x80\x931994 loodud eksliibriste kataloogi._NEWLINE_1970. aastatel kujundas ta ka medaleid.\n_START_SECTION_\nRaamatud\n_START_PARAGRAPH_\nHenno Arrak illustreeris ja kujundas hulganiselt raamatuid, n\xc3\xa4iteks Sergei Mihhalkov "Onu Stjopa. Kolm lugu onu Stjopast" (1973),_NEWLINE_Enn Kippeli "Meelis" (1961, 1976), Karl Ristikivi "Inimese teekond" (1990), Voldemar Vaga "Kunst Tartus XIX sajandil" (1971), "Kunst Tallinnas" XIX sajandil" (1976), Ethel Lilian Voynich "Kiin" (1977)._NEWLINE_Henno Arrak on Aleksander Sol\xc5\xbeenits\xc3\xb5ni "Gulagi arhipelaag" I-III (1990) \xc3\xbcks t\xc3\xb5lkijaid._NEWLINE_Tema eksliibristest on kirjastanud Tartu Riiklik Kunstimuuseum raamatu "Henno Arraku joonistused ja eksliibrised" (1985).\n_START_SECTION_\nIsiklikku\n_START_PARAGRAPH_\nKunstnik J\xc3\xbcri Arraku poolvend ja kunstnik Iris Uuki abikaasa.'